เอสพีซีจีขาย60 ล้านหุ้นเกลี้ยง
เอสพีซีจีขาย60 ล้านหุ้นเกลี้ยง วันดีให้ความมั่นใจธุรกิจพลังงานทดแทนเติบโตต่อเนื่อง
24 ก.พ. 2555

เอสพีซีจีขาย60 ล้านหุ้นเกลี้ยง วันดีให้ความมั่นใจธุรกิจพลังงานทดแทนเติบโตต่อเนื่อง 
มีรายงานข่าวจาก บริษัทหลักทรัพย์ กสิกรไทย จำกัด (มหาชน) หรือ KS ในฐานะผู้จัดการการจัดจำหน่ายและ รับประกันการจำหน่ายหุ้นสามัญควบใบสำคัญแสดงสิทธิของ SPCG (Lead Underwriter) ว่า การขายหุ้น PO ควบใบสำคัญแสดงสิทธิในครั้งนี้ จำนวน 60 ล้านหุ้น ระหว่างวันที่ 22-24 ก.พ.ได้รับการตอบรับเป็นอย่างดี หลังมีนักลงทุนจำนวนมากให้ความสนใจ ทั้งในส่วนของนักลงทุนสถาบันและนักลงทุนรายย่อย โดยปัจจุบันสามารถปิดการจองซื้อได้แล้ว
น.ส.วันดี กุญชรยาคง ประธานกรรมการและกรรมการผู้จัดการใหญ่ บริษัท เอสพีซีจี จำกัด (มหาชน) ให้ความมั่นใจว่า เอสพีซีจี เป็นหุ้นที่อยู่ในกลุ่มธุรกิจพลังงานทดแทน ที่มีปัจจัยพื้นฐานที่แข็งแกร่ง และมีอัตราการเติบโตอย่างต่อเนื่อง การระดมทุนครั้งนี้ เอสพีซีจี จะนำเงินทุนที่ได้ไปพัฒนาโครงการโซ่ลาร์ ฟาร์ม ของบริษัทต่อไป ซึ่งจะส่งผลให้รายได้และผลประกอบการของ SPCG เติบโตขึ้นตามลำดับ
ทั้งนี้ บริษัทคาดว่าหุ้นสามัญเพิ่มทุนจะเข้าซื้อขายในตลาดหลักทรัพย์ เอ็ม เอ ไอ (“MAI”) เป็นวันแรก ในวันที่ 1 มีนาคม 2555 และใบสำคัญแสดงสิทธิจะเข้าซื้อขายใน MAI ในวันที่ 6 มีนาคม 2555